ভোপালের হবিবগঞ্জ এদেশের ইতিহাসে নতুন পালক যোগ করল। সরকারি ও বেসরকারি উদ্যোগে গড়ে তোলা হচ্ছে দেশের প্রথম ব্যক্তিগত রেল স্টেশন। হবিবগঞ্জ রেলওয়ে স্টেশনই এদেশের প্রথম ব্যক্তিগত উদ্যোগে নির্মিত স্টেশন। আন্তর্জাতিক মাপকাঠিতেই গড়ে তোলা হয়েছে এই স্টেশন। স্থানীয় বনশন গ্রুপকে এই স্টেশন গড়ে তোলার দায়িত্ব দেওয়া হয়েছে। আট বছর রক্ষণাবেক্ষণ করার দায়িত্বে থাকবেন তারা। সংশ্লিষ্ট কোম্পানিকে ৪৫ বছরের লিজ এই দায়িত্ব দেওয়া হচ্ছে। ১০০ কোটি টাকা বিনিয়োগ করা হচ্ছে রেলের আধুনিকীকরণের জন্য। বাকি ৩৫০ কোটি টাকায় স্টেশন সংলগ্ন চার একর জমিতে বানিজ্যীকরণের কাজে বিনিয়োগ করা হবে। গোটা এলাকাটি ১৭,২৪৫ স্কোয়্যার মিটার।
আরও পড়ুন
টিকিট কেটে ট্রেনে চড়ুন, দাম মেটান পরে। ভারতীয় রেলে নতুন পরিষেবা
যাত্রীশূন্য এই স্টেশনটির সঙ্গে আপনিও পরিচিত। কীভাবে জানলে অবাক হবেন
কী কী থাকছে এই স্টেশনে? সূত্রে জানা গিয়েছে, শপিং মল, রেস্টুর‌্যান্ট, স্টেশনের পার্কিং স্পেস— সমস্ত কিছুই থাকছে সংশ্লিষ্ট চত্ত্বরের মধ্যে। গোটা স্টেশনটি হবে প্রাকৃতিক শক্তির দ্বারা পরিচালিত। শারীরিক প্রতিবন্ধীদের জন্যও বিশেষ ব্যবস্থা রাখা হচ্ছে। এমনভাবে স্টেশনটি রূপায়ণ করা হচ্ছে, যাতে আপৎকালীন পরিস্থিতিতে মাত্র চার মিনিটে স্টেশন খালি করে দেওয়া সম্ভব হয়।
জানা গিয়েছে, রেলওয়ে মন্ত্রী সুরেশ প্রভু ৯ জুন স্টেশনটি উদ্বোধন করবেন। এই মডেলে আনন্দ বিহার, চণ্ডীগড়, গান্ধীনগর, পুণের শিবাজী নগর স্টেশন গড়ে তোলা হবে।